Moj posjet Vukovaru

Dana 30.11. smo išli u Vukovar na 2 dana. Bilo je lijepo i stvarno sam uživala. Vukovar stvarno ima tužne priče koje treba pamtiti jer mi (djeca u ovom vremenu) nismo to doživjeli. Neke priče na predavanju su me potaknule na razmišljanje. Krenuli smo rano ujutro. Učiteljica nas je pričekala kraj dvorane sa svojim kovčegom. Kad smo se svi okupili čujem njen glas: „Dođite, krećemo!“ kad sam došla u bus nakon nekog vremena, sam zaspala. Vozili smo se 4h, čujem glas: „Stigli smo!“ Pogledam oko sebe, bilo je puno djece iz drugih škola. Imali smo predavanje i poslije predavanja u hostel. Hostel je bio velik, bilo je puno soba i kreveta. Imali smo vremena da se raspakiramo i krenemo dalje. Bili smo u raznim muzejima u kojima možeš vidjeti razne stvari, kosti, ostatke bombardiranih zgrada… u toj sobi bio je jedan plakat i ti ostatci na plakatu su pokazivali kako je Vukovar izgledao prije i poslije, sve je bilo urušeno, bombardirano. Bilo je užasno za vidjeti. Vukovar je grad koji se poštuje. Najviše mi se sviđalo predavanje gospođe Slađane koja je govorila sve što se događalo u ratu jer je ona branila Vukovar, a Makedonka je. Puno stvari sam si zapamtila. Sve to što se događalo stvarno je užasno žalosno. Najviše ljudi je poginulo u Vukovaru tijekom Domovinskog rata. Treba poštivati i braniti svoju Domovinu, treba je voljeti i ne bježati od nje. Mi smo Hrvati i Hrvati ćemo ostati.

Tamara Marković, 8.D

Grad heroja

Jesmo li razumjeli što znači Vukovar - Grad Heroja? Jesmo li znali što je Vukovar? Što on predstavlja? S tugom u srcima smo saznali sve. Shvatili smo kako je on bio žrtva za hrvatski narod kakav imamo sada. Agresija protivničke strane bila je vidljiva u gotovo razrušenom vodotornju koji je predstavljao i koji još uvijek predstavlja nadu, borbu i ljubav prema Domovini. Isto tako Spomen dom na Trpinskoj cesti, vukovarska bolnica, Memorijalno groblje te Ovčara nam predočuju borbu naših heroja te nam prenose tugu i bol koju su osjećale žrtve, Gradski muzej te Vučedol nas uče o povijesti ovog simboličnog grada isto kako su nas pripadnici Hrvatske vojske učili o pravljenju povijesti svojim djelima, sjećanjima i ljubavi prema Domovini.

Gašpar Haramija, 8.C

Dojmovi o Vukovaru

Vukovar me stvarno dirnuo u srce. Taj grad mi je pokazao da se volja, trud i napor isplate. Kroz sve što smo prošli i što smo sve čuli o Vukovaru siguran sam da nisam jedini koji je počeo drugačije misliti i kojemu se mišljenje o braniteljima, koji su dali svoje živote da bi mi imali slobodnu Domovinu, promijenilo. Smještaj i organizacija su bili super. Bili smo smješteni u vojnom hostelu. Trebalo bi ponoviti sve to.

Luka Šolaja, 8.A

Posjet Vukovaru

30.11. i 1.12. posjetili smo Vukovar. Bila mi je velika želja posjetiti Vukovar. Prvi put sam posjetila Vukovar i jako mi se svidjelo. Posjetili smo Muzej vučedolske kulture, Gradski muzej, vukovarsku bolnicu, Trpinjsku cestu, Ovčaru, memorijalno groblje i vodotoranj. Sva predavanja su mi bila zanimljiva i svidio mi se svaki muzej i spomen dom. Oduvijek sam imala poštovanja prema Vukovaru, njegovim građanima i braniteljima, ali sad imam još više.

Mia Šimunić, 8.D

Doživljaji iz Vukovara

Jako su mi se svidjele prezentacije, smještaj i hrana. Muzeji su mi bili zanimljivi, pogotovo obilazak dvorca. Drago mi je da sam više saznala o Domovinskom ratu. Teško mi je slušati o pokoljima Hrvata i ovčare. Sretna sam da nisam morala proživjeti rat.

Dejana Ročkar, 8.A

Vukovar

U Vukovaru je bilo ljepše nego na maturalcu. Drugi dan je bio puno interesantniji nego prvi. Vjerojatno zato jer se drugi dan bazirao na Domovinski rat, što je meni osobno zanimljivije nego povijest Vučedolaca. Prije kretanja mislila sam si kako bih htjela biti rođena u vrijeme Domovinskog rata u Vukovaru. Nakon drugog dana kao i da sam bila. Voditelji su nam detaljno objašnjavali to teško vrijeme. Sve je bilo tako realno, bolnica pogotovo. Kao da smo osjetili tu njihovu patnju koju su proživljavali. Iz Vukovara smo izašli ponosni na svoj narod i sve branitelje. U Vukovar ću se definitivno vratiti i to na duže od dva dana.

Franka Jerbić, 8.A

Posjet Vukovaru

Nije mi se svidjela ideja o posjetu Vukovara, jer sam čula da ćemo puno hodati. Mislila sam da to ne podrazumijeva slobodno vrijeme. Mislila sam da je u gradu više ruševina. U početku nisam bila oduševljena jer je bilo hladno, ali hrana je sve popravila. Kad sam počela malo bolje slušati, bilo je zanimljivo, koliko ljudskih gubitaka, koliko ljudi je branilo domovinu, koliko ljudi je otišlo u smrt. Sve je to jako tužno, ali i lijepo jer toliko ljudi daje život za domovinu. Ljudi koji su predavali bili su odlični i jako zanimljivi, a posebno su me se dojmili tenkovi i ostala stara vozila. Ja mislim da se vodotoranj ne bi trebao obnoviti, te da bi Domovinski rat trebao svima ostati u sjećanju.

Paula Petrošanec, 8.D

Vukovar

U Vukovaru smo izlet imali,

On njemu smo se jako pozanimali.

Križ na Dunavu vidjeli smo mi,

Njegovim simbolom zapanjeni smo svi.

Jedna od naših destinacija Vučedol je bila,

U njemu se cijela povijest skrila.

U bolnici je svijetlost uvijek sjala,

Ranjeniku se svakom pomoć dala.

Na Vukovarskom groblju puno hrabrih duša spava,

Dok je rat nama bio samo san, njima je bio java.

Hrvatski vodotoranj nije se rušit dao,

Za svoju voljenu domovinu nije pao.

U Vukovaru smo svjedočili posljedice Domovinskog rata,

Branitelji kao da su jedan u drugome vidjeli brata.

Vukovar neprijateljima nadu nije dao,

A nama je u srcu ostao.

Luka Balažinec

Filip Piškor,8.C

Posjet Vukovaru

Četiri godine naši branitelji su

Ginuli,

A mi u dva dana previše

Informacija dobivali.

Svaki datum

Svaka godina

U naš mozak se zavukla

I tamo će ostati

Do kraja našeg

Sjećanja.

Ti ljudi život svoj su dali

I branitelji

I grad

Ne znam već kojeg dana su pali.

Mogli smo mi gledati tenkove

I slušati o ratu,

Ali nismo imali srce

I vjerovali bratu.

Nakon tog posjeta svjetlo je

K nama došlo

I već tada mogli smo osjećati

Ono što je odavno

Prošlo.

Kući smo krenuli

I putem pjevali

Zaboravili brige,

Drugi dan

U školu

Ponijeli knjige.

Berislav Varović,8.C